Otrā pasaules kara hronoloģija (1939)

Šajā lapā ir apkopota Otrā pasaules kara pirmā gada (1939) hronoloģija.
 1939. gads 
 Septembris 
1. septembris - 4:45 no rīta ar gaisa spēku uzlidojumiem Krakovai, Lodzai un Varšavai sākas iebrukums Polijā, piecas minūtes vēlāk flotes kuģis "Šlēsviga-Holšteina" apšauda poļu militārās noliktavas Dancigā, Astoņos no rīta Vācijas armija iebrūk Polijas teritorijā uzsākot kauju pie Mokras
1. septembris - Igaunija, Somija, Lietuva, Latvija, Norvēģija, Šveice paziņo par neitralitāti
1. septembris - Lielbritānija uzsāk Britu bruņoto spēku mobilizāciju un plāno evakuācijas iespējamo uzlidojumu dēļ
2. septembris - Lielbritānija un Francija kopīgi iesniedz ultimātu Vācijai, pieprasot tūlītēju karaspēka atkāpšanos no Polijas teritorijas, Benito Musolīni paziņo par neitralitāti, Šveice uzsāk karaspēka mobilizāciju
2. septembris - Lielbritānija izdod likumu par visu 18 līdz 41 gadu vecu vīriešu vispārīgu mobilizāciju
2. septembris - Vācija anektē Dancigu
3. septembris - 11:15 pēc Lielbritānijas laika premjerministrs Nevils Čemberlens radio uzrunā paziņo ka 11:00 beidzās iesniegtā ultimāta termiņš, un tas nozīmē ka Lielbritānija atrodas karastāvoklī ar Vāciju - nākamo stundu laikā Austrālija, Indija un Jaunzēlande seko Lielbritānijai un piesaka karu Vācija
3. septembris - pāris stundas pēc kara pieteikuma, Vācijas zemūdene U-30 torpedē britu pasažieru kuģi Athenia - bojā iet 112 cilvēki, sākas Atlantijas karš
4. septembris - pirmais Lielbritānijas uzbrukums karā - Karaliskie Gaisa spēki dodas uzlidojuma Helgolandes līcī izvietotajai vācu flotei ar mērķi iznīcināt kreiseri Admiral Scheer, briti zaudē dažus lidaparātus un lai gan trīs bumbas trāpa kuģim, tās nedetonē
4. septembris - Japāna paziņo par neitralitāti, Lielbritānija uzsāk Vācijas blokādi
4. septembris - ASV uzsāk "neitralitātes patruļas" - sāk novērot rietumu puslodē notiekošo karadarbību
5. septembris - ASV oficiāli paziņo par neitralitāti
6. septembris - Dienvidāfrikas republika piesaka karu Vācijai
6. septembris - Vācijas armija ieņem Krakovu
7. septembris - Francija iebrūk Vācijā pie Zārbrikenas
8. septembris - Lielbritānija uzsāk kravas kuģu konvojēšanu
9. septembris - apstājas Francijas uzbrukums Vācijai Zārā
10. septembris - Kanāda piesaka karu Vācijai
12. septembris - Francijas armijas ģenerālis Moriss Gamelins pavēl apturēt Francijas iebrukumu Vācijā
16. septembris - Vācijas armija pilnībā aplenc Varšavu
16. septembris - Francijas pilnībā atkāpjas no Zāras
17. septembris - Padomju Savienība iebrūk Polijā - tiek ieņemta Bjalistoka un Austrumgalīcija
18. septembris - Polijas prezidents Ignācijs Mošcickis bēg uz Rumāniju
19. septembris - Vācijas un Padomju Armijas armijas satiekas pie  Brestļitovskas
19. septembris - Padomju Savienība bloķē Tallinas ostu
20. septembris - Britu flotes iznīcinātāji Fortune un Forester nogremdē vācu zemūdeni U-27
24. septembris - Padomju Savienības aviācija pārkāpj Igaunijas gaisa telpas suverenitāti
25. septembris - Vācijā sākas pārtikas normēšana kara vajadzībām
26. septembris - pēc spēcīgas artilērijas apšaudes, vācu armija uzsāk uzbrukumu Varšavai
27. septembris - vācu artilērija pie Zigfrīda līnijas apšauda Francijas ciematus aiz Mažino līnijas
28. septembris - tiek parakstīts vācu - padomju draudzības, sadarbības un demarkācijas līgums, izmainot Molotova—Ribentropa paktā noteiktās interešu zonas
28. septembris - Polijas armija kapitulē Varšavā
30. septembris - Vācijas karaflotes karakuģis Admiral Graf Spee nogremdē pirmo britu kravas kuģī Clement pie Pernambuko, Brazīlijā

 Oktobris 

2. oktobris - noslēgta Panamas vienošanās paziņojot ka karojošās puses nedrīkst karot Amerikas kontinenta tuvumā, ASV Kara flote uzsāk konvojēt kuģus 450 km zonā ap kontinentu
3. oktobris - Britu karaspēks izvietojas uz Beļģijas robežas, gatavojoties vācu armijas uzbrukumam uz rietumiem
5. oktobris - Latvija noslēdz Bāzu līgumu ar Padomju Savienību
6. oktobris - Polijā sakauti pēdējās pretošanās rajoni - beidzas Polijas kampaņa
9. oktobris - Hitlers izdod dzelteno pavēli - Fall Gelb - sagatavot uzbrukumu Francijai, Beļģjai, Luksemburgai un Nīderlandei
10. oktobris - Polijā padodas pēdējās militārās vienības
10. oktobris - Vācijas karaflotes vadība paziņo Hitleram par vajadzību okupēt Norvēģiju
10. oktobris - Lietuvas noslēdz līgumu ar Padomju Savienību par militārajām bāzēm
12. oktobris - Ādolfs Eihmanis uzsāk ebreju deportēšanu no Austrijas un Čehoslovākijas uz Polijas teritoriju
14. oktobris - vācu karaflotes zemūdene U-47 nogremdē britu karakuģi Royal Oak
16. oktobris - pirmais pret Lielbritāniju vērstais uzlidojums Firtfortas ostai Skotijā
18. oktobris - padomju armija ieiet Igaunijā
19. oktobris - daļa Polijas tiek formāli iekļauta Vācijas teritorijā, Ļubļinā tiek izveidots pirmais ebreju geto
20. oktobris - "dīvainais karš" - franču karaspēks nostiprinās Mažino līnijā, briti sāk būvēt fortifikācijas no Mažino līnijas līdz Lamanša kanālam
27. oktobris - Beļģija paziņo par neitralitāti
30. oktobris - Lielbritānijas vadība izdod ziņojumu par koncentrācijas nometņu būvēšanu Eiropā
31. oktobris - Francijas iebrukuma plānošana, armijas ģenerālis Ērihs fon Manšteins iesaka uzbrukt caur Ardēnu kalniem, ne Beļģiju, kas ir loģiskākais uzbrukuma ceļš

 Novembris 

1. novembris - Poliju sadala okupācijas - Vācijas un Padomju Savienības - spēki
4. novembris - ASV pieņem likumu par neitralitāti - Francija un Lielbritānija var iepirkt ieročus tikai par skaidru naudu
8. novembris - Hitlers izglābjas pēc Minhenes Alus Puča zālē sarīkota sprādziena
13. novembris - izjūk Somijas un Padomju Savienības pārrunas par robežlīgumu
14. novembris - Polijas trimdas valdība pārceļas uz Londonu
16. novembris - pirmais britu civilpersonas upuris - Džeimss Izbisters iet bojā uzlidojumā Orkneju salām
20. novembris - vācu gaisa flote un zemūdenes sāk mīnēt Temzas grīvu
23. novembris - Polijas ebrejiem tiek pavēlēts valkāt Dāvida zvaigznes emblēmu
26. novembris - Padomju Savienība sarīko Mainilas apšaudes provokāciju, apsūdzot Somiju
29. novembris - Padomju Savienība pārtrauc diplomātiskās attiecības ar Somiju
30. novembris - Padomju Savienība uzbrūk Somijai, sākas Ziemas karš

 Decembris 

1. decembris - Padomju Savienība bombardē Helsinkus, somi atkāpjas līdz Manerheima līnijai
2. decembris - Lielbritānija izdod nolikumu par visu vīriešu no 19 līdz 41 gada vecuma iesaukšanu armijā
7. decembris - Itālija vēlreiz paziņo par neitralitāti, Norvēģija, Zviedrija un Dānija paziņo par neitralitāti Somijas - Padomju Savienības konfliktā
13. decembris - Montevideo notiek britu karaspēka uzbrukums vācu karakuģim Admiral Graf Spee
14. decembris - Padomju Savienība pēc uzbrukuma Somijai, tiek izslēgta no Nāciju līgas
18. decembris - Vācija sakauj Lielbritāniju kaujā par Helgolandes līci
28. decembris - Lielbritānijā sākas gaļas normēšana
29. decembris - Somijas armija gūst panākumus pret Padomju karaspēkiem, tiek sagūstīti Padomju karavīri un iegūti transporta līdzekļi.

 Ārējās saites 
World War II Database, 1939 Timeline 

Kategorija:Otrais pasaules karš
Kategorija:1939. gads
Kategorija:Uzskaitījumi